Kort tid etter at de hvite kom, tvang de apachene til å bo i reservater, innenfor bestemte områder. Apachene hadde alltid flyttet rundt avhengig av årstider og tilgang på byttedyr, så dette førte til flere slag mellom apachene og soldatene. Overmakten var som regel for stor for apachene, og i 1872 opprettet myndighetene Chiricahua Apache-reservatet sør i Arizona, og Geronimo flyttet dit sammen med store deler av apache-nasjonen. I 1876 ble San Carlos-reservatet opprettet, og apachene flyttet dit på grunn av økonomiske grunner, ifølge myndighetene.